[bookmark: _Hlk204690702]Analýza vplyvov na podnikateľské prostredie

Názov materiálu: Zákon o evidencii tržieb a o zmene a doplnení niektorých zákonov
Predkladateľ: Ministerstvo financií Slovenskej republiky

3.1 Náklady regulácie
3.1.1 Súhrnná tabuľka nákladov regulácie 	
Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov, náklady goldplatingu[footnoteRef:1] na podnikateľské prostredie.  [1:  Definícia goldplatingu je uvedená v bode 4 časti III. jednotnej metodiky.] 

Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na webovom sídle MH SR, (ďalej len „Kalkulačka nákladov“):
	
	
	
	
	
	

	
	TYP NÁKLADOV
	Zvýšenie nákladov v € na PP
	Zníženie nákladov v € na PP

	
	A. Dane, odvody, clá a poplatky, ktorých cieľom je znižovať negatívne externality
	0 
	0 

	
	B. Iné poplatky
	 0
	0

	
	C. Sankcie a pokuty
	 0
	0

	
	D. Nepriame finančné náklady 
	3 780 931
	94 018 080

	
	E. Administratívne náklady
	1 518 957
	0

	
	Spolu = A+B+C+D+E
	5 299 888
	94 018 080

	
	
	
	
	
	

	
	Harmonizácia práva EÚ
	Zvýšenie nákladov v € na PP
	Zníženie nákladov v € na PP

	
	F. Úplná harmonizácia práva EÚ
(okrem daní, odvodov, ciel a poplatkov, ktorých cieľom je znižovať negatívne externality)
	 0
	0 

	
	G. Goldplating
	 0
	0 

	
	
	
	
	
	

	
	VÝPOČET PRAVIDLA 1in 2out:
	IN
	OUT

	
	H. Náklady okrem výnimiek = B+D+E-F
	5 299 888
	94 018 080

3.1.2 Výpočty vplyvov jednotlivých regulácií na zmeny v nákladoch podnikateľov								
Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):
	P.č.
	Zrozumiteľný a stručný opis regulácie 
(dôvod zvýšenia/zníženia nákladov na PP a dôvod ponechania nákladov na PP, ktoré sú goldplatngom)
	Číslo normy
(zákona, vyhlášky a pod.)
	Lokalizácia
(§, ods., čl.,...)
	Pôvod regulácie: 
SK/EÚ úplná harm./
Goldplating
	Účinnosť regulácie
	Kategória dotk. subjektov
	Počet 
dotk. subjektov spolu 
	Vplyv na 1 podnik. v €
	Vplyv na kateg. dotk. subjekt. v €
	Druh vplyvu
In (zvyšuje náklady) / 
Out (znižuje náklady)
/ Nemení sa
	1in
2out celkom
	Goldplating celkom

	1
	povinnosť evidencie tržby z predaja služieb pri poskytovaní finančných služieb
	č. .../2025
	§ 3
	1.SK
	01.01.26
	predávajúci
	696
	150
	104 400
	In (zvyšuje náklady)
	104 400
	

	2
	oznamovacia povinnosť pri poruche
	č. .../2025
	§ 11 ods. 4
	1.SK
	01.01.26
	predávajúci
	234 172
	6
	1 518 957
	In (zvyšuje náklady)
	1 518 957
	

	3
	bezhotovostná platba
	č. .../2025
	§ 15 ods. 1
	1.SK
	01.03.26
	predávajúci
	117 649
	31
	3 676 531
	In (zvyšuje náklady)
	3 676 531
	

	4
	umožnenie platby QR kódom
	č. .../2025
	§ 15 ods. 3
	1.SK
	01.03.26
	predávajúci
	16 055
	5 856
	94 018 080
	Out (znižuje náklady)
	94 018 080

3.1.3 Doplňujúce informácie k spôsobu výpočtu vplyvov jednotlivých regulácií na zmenu nákladov 
Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Sankcie, D. Nepriame finančné náklady, E. Administratívne náklady). Rozčleňte ich a vypočítajte v súlade s metodickým postupom. 
1. Zrušením prílohy č. 1 dochádza k zavedeniu povinnosti evidovať tržby z predaja služieb pri poskytovaní finančných služieb. Zavedením procesov na splnenie tejto povinnosti spolu s prípadnou inštaláciou eKasy na približne 696 pobočkách (v zmysle informácií k 31.03.2025 z webovej stránky NBS) vzniknú náklady na zabezpečeniu súladu s touto zmenou. Suma inštalácie eKasy vychádza z prieskumu cenníkov poskytovateľov zverejnených na internete. 
2. V predkladanom návrhu nového zákona o evidencii tržieb je identifikovaný vplyv na podnikateľské prostredie, pri ktorom dôjde k zvýšeniu nákladov, ktorým je oznamovacia povinnosť pri poruche, pri ktorej bude predávajúci povinný oznámiť prostredníctvom eKasa zóny predávajúceho najneskôr do konca pracovného dňa, v ktorom došlo k poruche, a to spôsobom, ktorý zverejní finančné riaditeľstvo na svojom webovom sídle. Dotknutými subjektami sú všetky subjekty, používajúce pokladnicu eKasa, pričom počet subjektov je určený podľa počtu aktívnych pokladníc eKasa za posledné tri mesiace.
3. Ďalším identifikovaným vplyvom je zavedenie povinnosti predávajúceho umožniť kupujúcemu uskutočniť bezhotovostnú platbu za predaj tovaru alebo poskytnutie služby, a to pri tržbe presahujúcej 1 euro. 
Nie je možné určiť, koľko podnikateľov nevyužíva na prijatie platby hardware, ktorý umožňuje vykonanie bezhotovostnej platby, keďže v doterajšej legislatíve nebola ustanovená takáto oznamovacia povinnosť. Počet subjektov je určený podľa evidovania aktívnych ORP pokladníc za posledné tri mesiace finančnou správou. Dôvodom rozdielneho počtu pokladníc medzi bodom 1 a bodom 3 je, že povinnosť bodu 1 sa vzťahuje na všetky pokladnice. Povinnosť bodu 3 sa vzťahuje len na tie, ktoré bezhotovostnú platbu umožňujú.
Pre zavedenie QR platieb bude potrebná aktualizácia pokladničných programov existujúcich pokladníc. Odhad nákladov je vyčíslený hrubým odhadom, nakoľko ide o obchodnú stratégiu výrobcov. Predávajúci si bude môcť vybrať formu bezhotovostnej platby, ktorú bude umožňovať kupujúcemu, a teda nemusí umožňovať napr. platbu QR kódom, to znamená že v tomto prípade nemusí mať žiadne náklady.
4. Začatím využívania QR kódov na účel platby sa predpokladá pozitívny vplyv na podnikateľské prostredie. Vzhľadom na množstvo okolností, ktoré na tieto náklady môžu vplývať (napr. využívanie inej formy bezhotovosti, rôzna výška poplatkov a nákladov kartových spoločností, rôzne typy terminálov a ich funkcií, prípadné balíky služieb, atď.) je možné kvantifikovať výšku pozitívneho vplyvu a ušetrených nákladov len hrubým odhadom.
Pri analýze sa vychádza z tržieb zaevidovaných v systéme e-kasa za rok 2024 a predpokladu, že podiel platby platobnou kartou na trhu je od 45% do 56% a poplatok za transakciu je od 1,5% do 3,5%. Ako vzorový príklad sa uvádza sektor gastro kde sa odhadujú ročné poplatky za transakcie v objeme od  1 786 € do  5 187 €, čo predstavuje mesačné náklady od 149 € do 432 € na podnikateľa a sektor hotelov, kde sa odhadujú ročné poplatky za transakcie v objeme od 2 797 € do 8 121 €, čo predstavuje mesačné náklady od  233 € do 677 € na podnikateľa. 
Úspora ročných nákladov bola komunikovaná aj v tlačovej správe https://www.financnasprava.sk/sk/pre-media/novinky/archiv-noviniek/detail-novinky/_qrkody-ts/bc, pričom pre výpočet vplyvov sa použil výpočet priemerných mesačných nákladov odhadovaných Finančným riaditeľstvom SR. Výber sektorov na dva konkrétne bol z dôvodu zamedzenia skresľovania výpočtu odhadu priemerných mesačných nákladov.
Mesačné poplatky za softvér platobného terminálu sa môžu pohybovať od 50 € do 300 € mesačne, v závislosti od poskytovateľa a balíka služieb.
Suma nepriamych nákladov na jedného podnikateľa uvedená v kalkulačke je počítaná ako vážený priemer mesačných nákladov sektoru gastra a hotelov, ktoré budú v prípade používania QR kódov ušetrené (488 eur na jeden mesiac). 
Pri počte subjektov sa vychádza z počtu subjektov (predávajúcich), ktoré evidovali tržbu v gastro sektore a sektore hotelov za rok 2024 (gastro 13 823 a hotely 2 232), pričom sa ale nejedná o všetky subjekty, ktoré sú evidované ako poskytovatelia služieb gastra a hotelov.

3.1.4 Odôvodnenie goldplatingu podľa bodu 4 časti III jednotnej metodiky a ďalšie doplňujúce informácie[footnoteRef:2]  [2:  Informácie sa uvádzajú  iba v prípade, ak sa predkladaným návrhom regulácie vykonáva transpozícia smernice EÚ a bol identifikovaný goldplating podľa tabuľky zhody alebo sa vykonáva implementácia nariadenia EÚ s goldplatingom. Informácie sa uvádzajú aj v prípade (ak nejde o transpozíciu smernice EÚ alebo implementáciu nariadenia EÚ), ak sa predloženým návrhom odstraňuje goldplating, ktorého pôvod je v skoršom zachovaní existujúcej právnej úpravy (existujúcich vnútroštátnych požiadaviek).
] 

Požadované informácie uveďte osobitne ku každému identifikovanému goldplatingu (ku každej hodnotenej regulácii s goldplatingom osobitne). 
Uveďte odôvodnenie goldplatingu z hľadiska jeho nespochybniteľnej nevyhnutnosti. Odôvodnenie doložte dôkladným hodnotením prínosov a nákladov. Uveďte zvážené alternatívne riešenia..
Zároveň uveďte konkrétne informácie súvisiace s kategóriou goldplatingu podľa jednotnej metodiky, najmä: na aké subjekty sa nad rámec navrhuje rozšíriť pôsobnosť smernice a z akého dôvodu; aké požiadavky sa navyšujú a na aké subjekty nad rámec minimálnych požiadaviek smernice; aká  menej prísnejšia výnimka alebo úprava vyplývajúca zo smernice nebola využitá a prečo; z akého dôvodu sa navrhujú prísnejšie sankčné režimy; z akého dôvodu sa navrhuje skoršia transpozícia; z akého dôvodu sa ponechávajú v platnosti už existujúce prísnejšie vnútroštátne požiadavky. 
Využitie goldplatingu pri transpozícii alebo implementácii legislatívy EÚ je v zásade nežiadúce, keďže takýto postup môže viesť k zníženiu konkurencieschopnosti domácich podnikov v porovnaní s podnikmi z krajín, kde právne predpisy nie sú natoľko prísne. Využitie goldplatingu predkladateľom je preto prípustné iba vo výnimočných prípadoch, riadne odôvodnených a vysvetlených v analýze vplyvov na podnikateľské prostredie z hľadiska jeho nevyhnutnosti, spoločenského významu, nákladov, prekonzultovaných s dotknutými podnikateľmi a posúdených Komisiou.

3.2 Vyhodnotenie konzultácií s podnikateľskými subjektmi pred predbežným pripomienkovým konaním
Uveďte formu konzultácií vrátane zdôvodnenia jej výberu a trvanie konzultácií, termíny stretnutí. Uveďte spôsob oslovenia dotknutých subjektov, zoznam konzultujúcich subjektov, tiež link na webovú stránku, na ktorej boli konzultácie zverejnené. 
Uveďte hlavné body konzultácií a ich závery. 
Uveďte zoznam predložených alternatívnych riešení problematiky od konzultujúcich subjektov, ako aj návrhy od konzultujúcich subjektov na zníženie nákladov regulácií na PP, ktoré neboli akceptované a dôvod neakceptovania. 
Alternatívne namiesto vypĺňania bodu 3.2 môžete uviesť ako samostatnú prílohu tejto analýzy Záznam z konzultácií obsahujúci požadované informácie. 

Ministerstvo financií SR počas januára 2025 uskutočnilo  konzultácie k návrhu zákona o evidencii tržieb so zástupcami Asociácie priemyselných zväzov a dopravy, Asociácie zamestnávateľských zväzov a združení, Republikovej únie zamestnávateľov SR, Únie nevidiacich a slabozrakých Slovenska, Organizácií osôb so sluchovým postihnutím, Slovenská aliancia moderného obchodu, Slovenská asociácia palivového priemyslu a obchodu, Zväz obchodu Slovenskej republiky, Republiková únia zamestnávateľov.

https://www.slov-lex.sk/elegislativa/legislativne-procesy/SK/PI/2024/317/sprievodne-dokumenty?stadiumUuid=cb3cb9f5-60ef-4c4d-83df-f306d68d938f

Priebeh konzultácií:
V úvode konzultácií Ministerstvo financií Slovenskej republiky (MF SR) informovalo o  zámere MF SR pripraviť nový zákon o evidencii tržieb s účinnosťou od 1. januára 2026. 

Ministerstvo hospodárstva SR (17.12.2024):
Simona Takáčová, Richard Gallo, Zuzana Radosová
V úvode stretnutia bol predstavený návrh nového zákona o evidovaní tržieb, ktorý je rekodifikáciou dnes platného zákona č. 289/2008 o elektronickej registračnej pokladnici. Rekodifikáciou zákona sa má dosiahnuť sprehľadnenie zákona po skončení používania elektronických registračných pokladníc a na základe Akčného plánu boja proti daňovým únikom je potrebné implementovať konkrétne opatrenia, a to:
-           zavedenie  povinnosti pre všetkých podnikateľov prijímať platby elektronicky/bezhotovostne (platba QR kódom)
-           sprístupnenie dát z eKasy pre tretie strany
-           prepracovanie systému sankcií 
-           zefektívniť a zjednodušiť proces ukladania sankcií, napr. zavedenie blokového konania 

Zo strany MH SR bola MF SR ponúknutá metodická podpora a odporučená komunikácia s podnikateľskými subjektami a asociáciami ohľadom nákladov pri implementácii nových zmien vyplývajúcich z nového zákona. Nový zákon nie je implementáciou žiadnej európskej smernice.

RÚZ SR (13.1.2025):
Vanyek Molnárová Nikoleta, Biľ Vladimír, Laznia Marcel
V úvode stretnutia bol predstavený návrh nového zákona o evidovaní tržieb, ktorý je rekodifikáciou dnes platného zákona č. 289/2008 o elektronickej registračnej pokladnici. Rekodifikáciou zákona sa má dosiahnuť sprehľadnenie zákona po skončení používania elektronických registračných pokladníc a na základe Akčného plánu boja proti daňovým únikom je potrebné implementovať konkrétne opatrenia, a to:
-           zavedenie  povinnosti pre všetkých podnikateľov prijímať platby elektronicky/bezhotovostne (platba QR kódom),
-           sprístupnenie dát z eKasy pre tretie strany,
-           prepracovanie systému sankcií, 
-           zefektívniť a zjednodušiť proces ukladania sankcií,
-           zmena filozofie vydávania pokladničných dokladov (najprv zaevidovanie a vydanie pokladničného dokladu – potom platba),
-           predstavenie harmonogramu legislatívneho procesu. 

Zo strany zástupcov RÚZ bol vyslovený dopyt po materiály k Akčnému plánu boja proti daňovým únikom.  


Zväz obchodu SR (14.1.2025):
Zuzana Kontrová
V úvode stretnutia p. Beran predstavil návrh nového zákona o evidovaní tržieb, ktorý je rekodifikáciou dnes platného zákona č. 289/2008 o elektronickej registračnej pokladnici. Rekodifikáciou zákona sa má dosiahnuť sprehľadnenie zákona po skončení používania elektronických registračných pokladníc a na základe Akčného plánu boja proti daňovým únikom je potrebné implementovať konkrétne opatrenia, a to:
-           zavedenie  povinnosti pre všetkých podnikateľov prijímať platby elektronicky/bezhotovostne (platba QR kódom)
-           sprístupnenie dát z eKasy pre tretie strany
-           prepracovanie systému sankcií 
-           zefektívniť a zjednodušiť proces ukladania sankcií, napr. zavedenie blokového konania 
-           zmena filozofie zákona

Zo strany Zväzu obchodu SR nebola vyslovená žiadna požiadavka, ale so zmenou filozofie pre túto chvíľu nesúhlasia.

Zástupcovia ŤZP 
Členka Rady vlády SR pre osoby so zdravotným postihnutím- reprezentantka skupiny organizácií osôb so sluchovým postihnutím -                                Katarína Kluková                                                               
Skupina organizácií osôb so zrakovým postihnutím- predseda Únie nevidiacich a slabozrakých Slovenska -                             Ján Podolinský                                   
Hosť: tajomníčka Rady vlády SR pre osoby so zdravotným postihnutím -  Mária Homolová 
V úvode konzultačného stretnutia p. Beran predstavil návrh nového zákona o evidovaní tržieb, ktorý je rekodifikáciou dnes platného zákona č. 289/2008 o elektronickej registračnej pokladnici. Rekodifikáciou zákona sa má dosiahnuť sprehľadnenie zákona po skončení používania elektronických registračných pokladníc a na základe Akčného plánu boja proti daňovým únikom je potrebné implementovať konkrétne opatrenia, a to aj:
-           zrušenie výnimky pre ťažko zdravotne postihnutých z povinnosti používania pokladnice e-kasa klient.

V úvode konzultačného stretnutia M. Homolová- tajomníčka Rady vlády SR pre osoby so zdravotným postihnutím uviedla, že bola oslovená pani Jurkovičovou z Ministerstva financií SR (zo sekcie daňovej 
a colnej) so žiadosťou o konzultáciu k návrhu nového zákona o evidencii tržieb. 
Prítomným vysvetlila, že ona ako tajomníčka rady oslovila e- mailom členov komory za mimovládne neziskové organizácie Rady vlády SR pre osoby so zdravotným postihnutím, a to: reprezentantov
šiestich skupín organizácií osôb so zdravotným postihnutím s uvedenou žiadosťou. Spätnú väzbu 
dostala od skupiny organizácií osôb so zrakovým postihnutím a od skupiny organizácií osôb so sluchovým postihnutím. Na základe vyššie uvedeného bol nominovaný pán Podolinský- predseda Únie 
nevidiacich a slabozrakých Slovenska za skupinu organizácií osôb so zrakovým postihnutím; 
a pani Kluková za skupinu organizácií osôb so sluchovým postihnutím. 

J.Podolinský:
Zrušenie výnimky je podmienené Uplatnením pravidiel prístupnosti (Zákon 351 / 2022 Z.z. o prístupnosti výrobkov a služieb pre osoby so zdravotným postihnutím, vstupuje do platnosti 28.6.2025) pre online registračnú pokladnicu, virtuálnu pokladnicu vrátane mobilnej aplikácie a webového rozhrania ako aj dostupnosťou prístupných modelov fyzických registračných pokladníc, ktoré umožnia ich ovládanie osobami s ŤZP, napríklad nevidiacich, na našom trhu. Uplatňovanie pravidiel prístupnosti je postačujúce na to, aby osoby nevidiace alebo ťažko slabozraké vedeli evidovať tržby a primerane reagovať na situácie s odosielaním údajov do online systému e-Kasa alebo reagovať na blížiace sa zaplnenie fiškálnej pamäte pokladnice. Je dôležité, aby podmienka prístupnosti bola splnená pre všetky časti s ktorými prichádza do styku používateľ registračnej pokladnice, online registračnej pokladnice alebo virtuálnej registračnej pokladnice. Nakoľko nie je možné ospravedlniť podnikateľa z neplnenia niektorej z povinností, daných zákonom, z dôvodu toho, že nezareagoval primerane alebo v požadovanej lehote z dôvodu svojho zdravotného postihnutia a z toho vyplývajúcej nemožnosti prijať informáciu, ktorú registračná pokladnica oznamuje.

K. Kluková: Zrušenie výnimky je podmienené zriadením tzv. asistenčnej pomoci, zverejnenie manuálu 
a inštruktážneho videa s titulkami, s presnými pokynmi ako postupovať pri získaní a používaní online registračnej pokladnice a virtuálnej registračnej pokladnice na evidenciu tržieb. 

T.Beran: Reagoval v tom zmysle, že nevedia teraz zaručiť, že budú online systémy a fyzické pokladne spĺňať podmienky prístupnosti. Prístupnosť bude konzultovaná s Finančným úradom a taktiež s výrobcami fyzických registračných pokladníc v rámci procesu, ktorý v súčasnosti prebieha.

J.Podolinský:
Zo strany Únie nevidiacich a slabozrakých Slovenska bola ponúknutá podpora vo forme poskytnutia expertízy v oblasti prístupnosti online technického riešenia odborníkmi s medzinárodným certifikátom. Taktiež bola ponúknutá možnosť konzultácie a testovania riešenia v oblasti prístupnosti pre fyzické zariadenia ako aj testovanie celého procesu evidencie tržieb nevidiacimi a ťažko slabozrakými ľuďmi.

M. Homolová- tajomníčka Rady vlády SR pre osoby so zdravotným postihnutím požiadala zástupcov Ministerstva financií SR, aby predmetný zámer predložili na najbližšie rokovanie poradného orgánu vlády SR- Rady vlády SR pre osoby so zdravotným postihnutím.  

T. Beran:
Pred odchodom zo stretnutia sa uistil u oboch zástupcov, či vyjadrujú podmienený súhlas so zrušením výnimky z používania pokladnice e-kasa klient. Zrušenie výnimky je podmienené dodržaním pravidiel prístupnosti a zriadením tzv. asistenčnej pomoci, zverejnenie manuálu a inštruktážneho videa s titulkami, s presnými pokynmi ako postupovať pri získaní a používaní online registračnej pokladnice a virtuálnej registračnej pokladnice na evidenciu tržieb. Čo mu bolo potvrdené za dodržania uvedených podmienok.

V závere, po odchode T. Berana, bola prediskutovaná aj možnosť vytvorenia a uvádzania zoznamu konkrétnych zdravotných postihnutí, ktoré by mali výnimku z evidencie tržieb. 

J.Podolinský: 
Táto možnosť nie je optimálna. Nie je jednoduché definovať, ktoré zdravotné postihnutia sú relevantné pre oslobodenie. Pre budúcnosť by to znamenalo, že tento zoznam bude potrebné preverovať a revidovať.
Doplnenie: Na základe čoho by sa dokladovalo, že daná osoba má zdravotné postihnutie spadajúce do oslobodenia. 
Jednoduchšie, z tohto pohľadu sa javí, aby bola požadovaná podmienka prístupnosti.
K.Kluková:
Prikláňa sa k dodržaniu pravidiel prístupnosti a zriadeniu tzv. asistenčnej pomoci, čo by zahŕňalo zverejnenie manuálu a inštruktážneho videa s titulkami, s presnými pokynmi ako správne postupovať pri získaní a následnom používaní online registračnej pokladnice a virtuálnej registračnej pokladnice na evidenciu tržieb.

[bookmark: _Hlk47698091]3.3 Vplyvy na konkurencieschopnosť a produktivitu
Dochádza k vytvoreniu resp. k zmene bariér na trhu?
Nie
Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?
Nie
Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?
Nie
Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?
Nie
Ovplyvňuje zmena regulácie inovácie, vedu a výskum?
Nie
Ak bol identifikovaný goldplating, prispieva k zníženiu konkurencieschopnosti a produktivity? Akým spôsobom?
Nie
Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?

Konkurencieschopnosť:
Na základe uvedených odpovedí zaškrtnite a popíšte, či materiál konkurencieschopnosť:
☐ zvyšuje  	☒ nemení	☐ znižuje

Produktivita:
Aký má materiál vplyv na zmenu pomeru medzi produkciou podnikov a ich nákladmi? 

Na základe uvedenej odpovede zaškrtnite a popíšte, či materiál produktivitu:
☐ zvyšuje  	☒
 nemení	☐ znižuje


3.4  Iné vplyvy na podnikateľské prostredie 
Ak má materiál vplyvy na PP, ktoré nemožno zaradiť do predchádzajúcich častí, či už pozitívne alebo negatívne, tu ich uveďte.  Patria sem: 
1. vplyvy súvisiace so žiadosťami o alebo prijímaním dotácií, fondov, štátnej pomoci a čerpaním iných obdobných foriem podpory zo strany štátu, keďže sú sprievodným javom uchádzania sa či získania benefitov, na ktoré nie je právny nárok priamo zo zákona, ale vzniká na základe prejavu vôle dotknutého subjektu;
1. regulované ceny podľa zákona č. 18/1996 Z. z. o cenách;
1. iné vplyvy, ktoré predpokladá materiál, ale nemožno ich zaradiť do častí 3.1 a 3.3.,
1. iné vplyvy podľa písm. a) až c), ktoré sú goldplatingom.

[bookmark: _Hlk203125145]Zrušením zákona č. zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov sa zrušujú ustanovenia, ktoré sú v súčasnosti už obsolétne (napr. ustanovenia týkajúce sa servisných organizácií, zaznamenávanie do knihy elektronickej registračnej pokladnice podľa § 10 ods. 3, povinnosť vykonávať dennú uzávierku podľa § 12 ods. 1, povinnosť viesť knihu elektronickej registračnej pokladnice podľa § 13), a preto sa v týchto prípadoch neočakáva vznik vplyvu. Dôvodom obsolétnosti je novela č. 368/2018 Z. z., ktorou bola od 1.7.2019 zrušená elektronická registračná pokladnica, na ktorú sa niektoré ustanovenia vzťahovali.

Zrušením povinnosti sprístupniť na predajnom mieste oznámenie, že predávajúci nie je povinný používať elektronickú registračnú pokladnicu podľa § 3 ods. 8 zákona č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov vznikne pozitívny vplyv, avšak vzhľadom na to, že nie je vedená evidencia výnimiek, nie je možné stanoviť okruh predávajúcich, na ktorých sa bude vzťahovať.

Zrušením niektorých výnimiek a prílohy č. 1 zákona č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov sa rozširuje počet predávajúcich, ktorý budú povinný evidovať tržbu za predaný tovar alebo poskytnutú službu do pokladnice eKasa. Vzhľadom na to, že sa nedá určiť počet subjektov, na ktoré sa doteraz zrušené konkrétne výnimky a príloha č. 1 vzťahovali, nie je možné kvantifikovať vplyvy na podnikateľské prostredie.

V súčasne platnej legislatíve nie je umožnené pri úmrtí fyzickej osoby – podnikateľa a zániku právnickej osoby právnemu nástupcovi pokračovať v podnikaní bez zrušenia pôvodnej pokladnice. Rekodifikáciou zákona bude už umožnené právnemu nástupcovi podať žiadosti pri úmrtí a zániku predávajúceho, čo však nie je povinnosťou ale možnosťou. Z uvedeného dôvodu nie je možné jednoznačne kvantifikovať vplyv na podnikateľské prostredie.

Zavedením nových správnych deliktov (neumožnenie platby bezhotovostne - § 15, nevyhotovenie a nezaslanie/nesprístupnenie/neodovzdanie pokladničného dokladu cestujúcemu - § 8 ods. 6 so sankciou vo výške 500 eur až 15 00 eur v oboch prípadoch) alebo rekodifikáciou už existujúcich je možné tiež predpokladať vplyv na podnikateľské prostredie. Avšak z dôvodu, že sa jedná o pokuty za nesplnenie povinnosti nie je možné kvantifikovať vplyvy na podnikateľské prostredie, resp. pri dodržaní povinností nevzniknú žiadne vplyvy.


